Štev.: 900-114/2013-3

Datum: 07.06.2013

# Z A P I S N I K

18. seje Sveta Četrtne skupnosti Golovec, ki je bila v sredo 05.06.2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Viljem Klemenc, Igor Pigac, Zina Rodman in Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 17. redne ter 5. in 6. izredne seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Poročilo Komisije za šport o izvedbi Dneva športa ČS Golovec
4. Organizacija in vsebina izvedbe Dneva Četrtne skupnosti Golovec 18.9.2013
5. Poročilo o izvrševanju finančnega načrta ČS Golovec 2013
6. Razno

**Na pobudo člana Sveta g. Igorja Pigaca se je dnevni red razširil na točko 6 (poročilo Odbora za izgradnjo SC Golovec v ČS Golovec), točka 7 je razno.**

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 17. REDNE TER 5. IN 6. IZREDNE SEJE SVETA ČETRTNE SKUPNOSTI GOLOVEC**

Gradivo so člani sveta prejeli z vabilom za sejo.

Predsednik sveta je dal na glasovanje

**SKLEP 1/18:**

**Svet Četrtne skupnosti Golovec MOL se je s predlogom dopolnitve sklepov strinjal ter potrdil, da bo ustrezno spremenil ostale sklepe 17. redne ter 5. in 6. izredne seje Sveta ČS Golovec**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda člana Sveta ČS Golovec g. Igorja Pigaca**

Na sedež ČS Golovec smo prejeli pobudo občana Igorja Pigaca glede napihljivega trampolina za otroke, ki se nahaja pri lokalu Scania in v neposredni bližini semaforiziranega križišča hruševske in Parmske ceste. Ocenjuje, da trampolin ni primeren, saj ni ustrezno zavarovan z ograjo. Sprašuje tudi ali ima lokal dovoljenje za postavitev omenjenega igrala.

Svet ČS Golovec prosi, da na pristojne službe prosi dopis o smiselnosti takšnega nezavarovanega igrala, ki se nahaja ob zelo prometnem križišču in ali ima lokal dovoljenje za postavitev igrala.

Po krajši razpravi je dal predsednik Sveta na glasovanje:

**SKLEP 2/18:**

**Svet ČS Golovec MOL se je s pobudo seznanil in sklenil, da se Inšpektorat MOL pošlje dopis, prijavo o omenjeni postavitvi igrala.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**2. Pobuda občanke**

Na sedež ČS Golovec smo prejeli pobudo občanke, ki predstavlja prebivalce Jakčeve 2, glede nevarnega odseka ceste iz Litijske ceste proti parkirišču Jakčeve ulice 2. Vozniki, da bi se izognili semaforju na križišču Pesarske in Litijske ceste, zavijejo pred blagovnico Lidl desno in po spodnji cesti mimo blagovnice Lidl zavijejo levo proti Litijski cesti. Predvsem ta odsek, ovinek levo, predstavlja veliko nevarnost za ostale udeležence v prometu, pešce in kolesarje. Predlagajo uvedbo enosmerne ceste iz Litijske proti Pesarski.

Predsednik sveta je dal na glasovanje

**SKLEP 3/18:**

**Svet ČS Golovec MOL se je s pobudo seznanil in sklenil, da se na pristojne službe MOL pošlje ustrezno pobudo za spremembo prometnega reda.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**3. Pobuda občanov na Jakčevi ulici 38**

Prebivalci na Jakčevi 38 prosijo za popravilo otoka in ureditev zelenice na otoku za Jakčevo 38 pri komunalnem otoku. Zelenica in otok sta močno poškodovana zaradi parkiranih avtomobilov, poškodovan je tudi odtok vode, posledično zastaja voda. Prosijo, če je možno, za postavitev stebričkov na rob otoka.

Predsednik sveta je dal na glasovanje

**SKLEP 4/18:**

**Svet ČS Golovec MOL se je s pobudo seznanil in sklenil, da se na pristojne službe MOL pošlje ustrezno pobudo za ureditev vseh otokov v naselju Štepanjsko naselje, ter tam, kjer je potrebno, tudi za postavitev stebričkov.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**4. Pobuda občana**

Občan je poslal pobudo za postavitev ustrezne prometne signalizacije na intervencijski poti Ob sotočju 2-16. Kot navaja je namen uporabe te poti za pešce in intervencijska vozila, vendar jo uporabljajo vsa prevozna sredstva kot odprto cesto. Navaja, da je pobudo poslal na pristojne službe MOL, kjer so mu odgovorili, da ta pot spada pod funkcionalno zemljišče.

Prosi, če lahko ČS Golovec preveri ali je to res in prosi za nasvet kako naj stanovalci na omenjeni lokaciji ravnajo glede namembnosti in uporabnosti te poti.

Predsednik sveta je dal na glasovanje

**SKLEP 5/18:**

**Svet ČS Golovec MOL se je s pobudo seznanil in sklenil, da se na pristojne službe MOL pošlje ustrezno vprašanje glede funkcionalnosti in ureditve na intervencijski poti Ob sotočju 2-16.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**5. Pobuda občana glede odstranitve hitrostne grbine na Hruševski cesti**

Na ČS Golovec se je obrnil s prošnjo za odstranitev hitrostne grbine pri Hruševski cesti v Ljubljani. Živi v hiši, ki je od grbine oddaljena cca 5m. Najprej so bile postavljene večje grbine, katere pa so zaradi uvedbe avtobusne proge odstranili in postavili manjše. Ker je masa avtobusa in ostalih tovornih vozil velika, se ob vsakem prevozu grbine hiša dobesedno zatrese. Gre za novogradnjo, ki pa je žal v teh razmerah postala popokana. V zvezi z omenjeno težavo so se obrnili že na LPP, kjer pa so prejeli informacijo, da naj se obrnemo na nas. Ker je zadeva res nevzdržna lepo prosijo za čimprejšnjo sanacijo grbine.

ČS Golovec je s pobudo glede odstranitve grbine seznanila OGDP MOL, ki so nam odgovorili, da prosijo za mnenje Svet ČS Golovec.

Predsednik sveta je dal na glasovanje

**SKLEP 6/18:**

**Svet ČS Golovec MOL se je s pobudo seznanil in sklenil, da se na OGDP MOL pošlje prošnjo za odstranitev oziroma prestavitev hitrostne grbine.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**6. Prošnja Međimurskega folklornega društva Ljubljana za dodelitev prostorov za izvajanje vaj**

Međimursko folklorno društvo je na sedež ČS Golovec naslovilo prošnjo za dodelitev prostora (dvorane) za izvajanje vaj. Društvo bi 1krat do 2krat tedensko potrebovalo brezplačni prostor za izvajanje vaj, za približno 20 oseb, kot proti usluga so pripravljeni brezplačno nastopiti na kulturnih in drugih prireditvah, ki jih prireja ČS Golovec.

Predsednik sveta je dal na glasovanje

**SKLEP 7/18:**

**Svet ČS Golovec MOL se je s pobudo seznanil in sklenil, da se na pristojno službo SLS MOL pošlje prošnjo za dodelitev prostorov za izvajanje vaj.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**7. Predlog člana Sveta ČS Golovec Antona Kastelica o ureditvi dostopa za invalide do sedeža ČS Golovec**

Član Sveta ČS Golovec Anton Kastelic je podal pobudo za ureditev dostopa za invalide do sedeža ČS Golovec in do ostalih prostorov na Litijski 38, saj invalidi nimajo in ne morejo obiskovati prostorov na omenjeni lokaciji.

Predsednik sveta je dal na glasovanje

**SKLEP 8/18:**

**Svet ČS Golovec MOL se je s pobudo seznanil in sklenil, da se na pristojne službe pošlje ustrezno vprašanje glede ureditve dostopa za invalide.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 3**

**POROČILO KOMISIJE ZA ŠPORT O IZVEDBI DNEVA ŠPORTA ČS GOLOVEC**

Predsednik sveta je dal na glasovanje

**SKLEP 9/18:**

**Svet ČS Golovec MOL je sklenil, da se poročilo predstavi na naslednji sklicani redni seji Sveta ČS Golovec.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**ORGANIZACIJA IN VSEBINA IZVEDBE DNEVA ČETRTNE SKUPNOSTI GOLOVEC 18.9.2013**

Člani Sveta ČS Golovec so predlagali, da se v že obstoječo izvedbo Dneva ČS Golovec v letu 2013 vključi in povabi razna folklorna društva, ki bi predstavila svoje delovanje in izvedla nastope ter z različnimi prikazi plesov prikazala multinacionalno kulturo prebivalcev v ČS Golovec. Prav tako se v dogajanje vključijo predstavniki Strelskega društva Strelec s sedežem v Bizoviku, ki bi podrobneje predstavili svojo dejavnost.

Predsednik sveta je dal na glasovanje

**SKLEP 10/18:**

**Svet ČS Golovec MOL potrjuje predlog izvedbe Dneva ČS Golovec dne 18.9.2013, z vključitvijo folklornih društev ter Strelskega društva Strelec.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 5**

**POROČILO O IZVRŠEVANJU FINANČNEGA NAČRTA ČS GOLOVEC 2013**

Dodatno gradivo izvedbenega načrta v letu 2013 do meseca so člani Sveta prejeli na seji sami. Člani Sveta so se seznanili s porabo sredstev, in sicer:

* **postavka kultura** – **300,00 EUR** izvedba programa KTD Proga 13: velikonočna razstava;
* **postavka šport** – **2.800,00 EUR** za izvedbo programa Dan športa ČS Golovec;
* **postavka sociala** – **405,00 EUR** za izvedbo tabora za socialno ogrožene učence OŠ KDK;
* **postavka varstvo okolja** – **500,00 EUR**, postopek je v fazi pridobitve naročilnice za izvedbo čistilne akcije v sodelovanju S PGD Štepanjsko naselje (zaščitna oblačila);
* **postavka ČS Golovec** – **250,00 EUR**, pijača za Dan športa ČS Golovec in **125,00** **EUR** za povračilo uporabe stroškov lastnega mobilnega telefona za predsednika Sveta ČS.

O porabi sredstev na podkontu »reprezentanca« je Predsednik Sveta ČS Golovec podal predlog, da se 400,00 EUR sredstev porabi za poletno srečanje članov Sveta in predstavnikov delujočih društev ter OŠ in vrtcev v ČS Golovec.

 Predsednik Sveta je dal na glasovanje

**SKLEP 11/18:**

**Svet ČS Golovec MOL se je seznanil z izvedbenim načrtom do meseca maja in se z njim strinja. Prav tako se strinja, da se del sredstev iz konta »reprezentanca« nameni za srečanje s predstavniki društev, šol in vrtcev.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 6**

 **POROČILO ODBORA ZA IZGRADNJO ŠC v ČS GOLOVEC**

Predstavniki Odbora za izgradnjo Športnega centra Golovec v ČS Golovec so predstavili poročilo-zapisnik 1. seje Odbora. Vsebina zapisnika se nanaša gradnjo ŠC Golovec ter o vključitvi Odbora v vse aktivnosti in sestanke pristojnih služb, ki sodelujejo pri projektu gradnje. V poročilu so predlagani in našteti koraki, da bi pri sami gradnji bili zastopani interesi lokalne skupnosti in društev.

Odbor je na seji zahteval, da se na pristojne službe pošlje pismeni zahtevek za pridobitev dokumentov o izgradnji Športnega centra Golovec, saj dokument (pred investicijska zasnova) nosi oznako javnega značaja, zato ga je možno pridobiti.

Prav tako je Odbor predlagal, da se na pristojne službe naslovi predlog ali se da preveriti oziroma izdelati študija o umestitvi sedeža ČS Golovec na novo lokacijo v sklopu ŠC Golovec, kjer bo omogočena lažja dostopnost za občane in predvsem invalide.

Predsednik Sveta je dal na glasovanje

**SKLEP 12/18:**

**Svet ČS Golovec se je seznanil s poročilom Odbora za izgradnjo ŠC v ČS Golovec ter sklenil, da Svet ČS Golovec zahteva pridobitev dokumentov o izgradnji Športnega centra Golovec (pred investicijska zasnova), saj dokument nosi oznako javnega značaja. Prav tako je Svet ČS Golovec sklenil, da se na pristojne službe naslovi predlog o izdelavi študije umestitve sedeža ČS Golovec na novo lokaciji v sklopu ŠC Golovec, zaradi lažje dostopnosti, predvsem invalidov.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 7**

**RAZNO**

Pod točko razno je g. Zinka Breskvar podala vprašanje o smotrnosti izpraznitvi spodnjih prostorov na lokaciji Bizoviška 6, saj je Služba za lokalno samoupravo, MU, MOL, podala zahtevo PGD Bizovik o izpraznitvi prostorov. Predsednik Sveta ČS Golovec je člane seznanil z zahtevo SLS, MU, MOL, ki se nanaša na koriščenje prostorov, saj bi prostore uporabljali društvo PET – Pasje enota terapevtov, kjer bi brezplačno izvajali svoje aktivnosti. Prav tako bi del prostorov namenili Društvu za pomoč otrokom s presnovnimi motnjami, saj jim morajo priskrbeti prostor zaradi predvidene rušitve objekta v Zalogu.

Člani sveta so podali mnenje, v čem je smisel, da se izvajajo dejavnosti in aktivnosti, ki vključujejo otroke, saj se bojijo, da objekt na omenjeni lokaciji ni dovolj varen za udeležence aktivnosti, predvsem otrok. Omenili so tudi, da so v Bizoviku društva, katerim bi omenjena lokaciji prišla veliko bolj prav za izvajanje aktivnosti.

Predsednik Sveta je dal na glasovanje

**SKLEP 13/18:**

**Na Službo za lokalno samoupravo, MU, MOL, se naslovi dopis v čem je smisel vključitve zgoraj omenjenih društev v objekt na lokaciji Bizoviška 6, saj objekt ni dovolj varen za opravljanje dejavnosti, predvsem, če so v njih vključeni otroci.**

**Dnevni red je bil izčrpan in predsednik je sejo zaključil ob 18.30 uri.**

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec